Război în Ucraina, ziua 480. Conflictul s-ar putea extinde la nivel geografic. Anunț teribil de la Kremlin
- Mădălina Sfrijan
- 14 martie 2024, 06:24
Maria Zaharova întărește ideea că războiul din Ucraina s-ar putea extinde. Anunțul acesteia vine după ce o oficialitate din Rusia a avertizat că tensiunile ar putea scăpa de sub control. Astfel, conflictul ar putea depăși granițele statului ucrainean.
Război în Ucraina, ziua 480. Conflictul ar putea depăși actualele limite geografice
Purtătoarea de cuvânt a Ministerului rus de Externe a spus că Moscova este de părere că Occidentul s-ar îndrepta spre "marginea prăpastiei". Totodată, Zaharova a subliniat că omenirea ar fi împinsă în această direcție din cauza acțiunilor Occidentului vizavi de Ucraina.
"Conflictul din Ucraina poate căpăta o scară europeană ca urmare a mişcărilor statelor care susţin Ucraina, însă oprirea livrărilor de arme către Kiev va împiedica o nouă escaladare. ", a spus ministrul rus.
Occidentul, de vină pentru posibila escaladare a conflictului
Maria Zaharova a menționat că războiul s-ar putea extinde în mod necontrolat, pe fondul acțiunilor Occidentului.
"Ca rezultat al acţiunilor provocatoare necugetate chiar şi a una sau două ţări membre ale UE şi NATO, criza ucraineană poate foarte uşor să depăşească limitele geografice, să capete o scară foarte diferită şi să se dezvolte în mod necontrolat", a afirmat purtătoarea de cuvânt a MAE rus.
Totodată, oficialul rus a cerut statelor occidentale să renunţe la ideea de a provoca o înfrângere strategică Rusiei.
"Occidentul trebuie să renunţe la planurile de a provoca o înfrângere strategică indiferent cui, să renunţe la planurile de a duce războiul până la ultimul ucrainean. Şi, probabil, ar trebui pur şi simplu să le fie milă de Ucraina", a adăugat aceasta.
Război în Ucraina, ziua 480. Putin solicită garanții de securitate
Maria Zaharova nu a oprit șirul acuzațiilor, îndreptându-și atenția și asupra Washingtonul. Ministrul a precizat că SUA ar încerca, prin ONG-urile active în Rusia, să influențeze participarea la vot.
"Administraţia preşedintelui american Joe Biden le-a dat ONG-urilor americane sarcina directă de a reduce participarea la viitoarele alegeri prezidenţiale", a spus Maria Zaharova.
Între timp, președintele Vladimir Putin a cerut noi garanții de securitate pentru Rusia. De altfel, liderul de la Kremlin a menționat că acestea ar fi necesare pentru oprirea războiului din Ucraina.
"Suntem interesați în principal de securitatea Rusiei. Vom merge mai departe pornind de la asta", a spus Vladimir Putin.
Alegerile din Rusia se vor desfășura în perioada 15-17 martie.